જ્યોતિ કહે છે કે તેના જીવનમાં પીડા અને દુઃખે બીજા પ્રત્યે સહાનુભૂતિ રાખતા શીખવ્યું હતું, પણ વિવેક સાથે લગ્ન કરવાથી કરુણાની કિંમત સમજાઈ છે. તે કહે છે કે, “વિવેક મારા જીવનનું સર્વસ્વ છે. તેની સાથે મારા લગ્ન મારા જીવનની સૌથી સારી ઘટના છે. તેની પાસેથી મને શીખવા મળ્યું છે કે – પ્રેમ વ્યક્તિને કશું આપતાં શીખવે છે. વિવેક સાથેના લગ્ન પછી મારામાં પરિપક્વતા આવી છે. મારા બીજા લગ્ન પછી મારા જીવનની દિશા બદલાઈ ગઈ છે અને અત્યારે તમારી સાથે જે જ્યોતિ વાત કરે છે તે વિવેક સાથેના લગ્નની ફળશ્રુતિ છે. મારે એચઆઇવી/એઇડ્સ સાથે જીવતા લોકોના જીવનને વધુ સારું બનાવવું હતું. અત્યારે મારું સ્વપ્ન ખરેખર સાકાર થયું છે.”